[{"text_idx": "#000001", "text": "Kun granda g\u0302ojo mi oficiale anoncas, ke \u201cEsperanto kaj Libera Scio\u201d (ELiSo), post jaroj de funkciado kiel neformala grupo, nun ekzistas ankau\u0306 kiel registrita, formala organizo!"}, {"text_idx": "#000002", "text": "La Ministerio de internaj aferoj de Slovakio, kiel la respondeca institucio pri tiaj registroj, nin registris la 23an de Decembro 2019 (pro granda labors\u0302arg\u0302o de la ministerio tiutempe mi ricevis la konfirmon nur nun)."}, {"text_idx": "#000005", "text": "La Prepara komisio koncipig\u0302is dum la Vikimedia konferenco 2018 en Berlino. Al la konferenco estis invititaj nur 2 reprezentantoj de ELiSo, sed niaj aktivuloj kutime aktivas ankau\u0306 en aliaj organizoj \u2013 danke al tio ni renkontig\u0302is 5-ope!Foto de Habib M\u2019henni, GNU FDL / CC BY 4.0, per Vikimedia Komunejo."}, {"text_idx": "#000007", "text": "Ne necesas emfazi, ke formala fondo estas nur unu el multaj pas\u0302oj por atingi nian mision pri mondo, en kiu c\u0302iu homo povas libere partopreni en la tuta sciaro de homaro. Ni jam nun estas en kontakto kun la Komisiono pri aligitaj organizoj de la Fondaj\u0302o Vikimedio kun la celo esti rekonitaj kiel Vikimedia Tema organizo (simila al Esperantaj Fakaj asocioj) en 2020, kun s\u0302ang\u0302o de nomo supozeble al Vikimedio Esperanto. Post tiu rekono ni ig\u0302os oficialaj reprezentantoj de Esperanto en la Vikimedia mondo. Kun TEJO ni antau\u0306nelonge planis komunan partoprenon en interkontinenta projekto kun subvencio de la Eu\u0306ropkomisiona programo Erasmo+; pro prokrastita fondo ni ne povis alig\u0302i, sed ni jam havas bazon por sekva partopreno. Estas antau\u0306 ni multa laboro kaj en certa tempo nin povos helpi ankau\u0306 pluraj dungitoj. Dum nia agado ni ne nur faros utilan kaj helpan laboron, sed ni ankau\u0306 disvolvig\u0302os kiel organizo kaj ankau\u0306 kiel homoj; ni ankau\u0306 kontribuos al disvolvig\u0302o de la Esperanta kaj la Vikimedia movadoj (kiel niaj \u201cgepatraj\u201d), sed ankau\u0306 al pli g\u0302eneralaj movadoj, kiel la liberkultura kaj la eduka \u2013 sur kies s\u0302ultroj ni staras kaj kiuj subtenas nin. Fine, ni ankau\u0306 memoru, ke ni fakte estas pioniroj! Ni piedbatas kaj montras la vojon al aliaj, kiuj venos post ni, fondos siajn proprajn Esperantlingvajn Vikimediajn organizojn, lernos ankau\u0306 de ni kaj en sia nic\u0302o suksesos espereble ec\u0302 pli rapide ol ni faris."}, {"text_idx": "#000008", "text": "La estonteco estas granda kaj vi estas bonvena (plu)kun-iri!"}, {"text_idx": "#000010", "text": "Tiu c\u0302i artikolo estas republikigita retpos\u0302ta anonco, sendita la 1-an de Marto 2020 (kiam ni ankorau\u0306 ne havis retejon). La teksto restis nes\u0302ang\u0302ita, sed estis aldonita bildo.\nLa elstarigita foto de Daria Slonova, CC BY-SA."}, {"text_idx": "#000012", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000014", "text": "Vikipedio, pli ol enciklopedio (Germana Esperanto-Kongreso 2023)"}, {"text_idx": "#000015", "text": "Pri ni Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas.\nNi subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere.\nSe vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}, {"text_idx": "#000016", "text": "Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas."}]